section_heading: Povijest
paragraph_text: Nogometni klub Vrapče Zagreb osnovan je 1938. godine. Za vrijeme Drugog svjetskog rata zbog odlaska gotovo cijele momčadi u Narodnooslobodilački pokret klub prestaje djelovati. Nakon rata klub nastavlja s aktivnostima, a 1956. godine se spaja s Mladosti. Spojeni klub ima sjedište u zagrebačkom naselju Vrapču i nosi naziv NK Mladost. Zbog teške financijske situacije klub se 1966. godine spaja s NK Špartom iz Zagreba u klub naziva NK Šparta – Vrapče. Klub 1977. godine mijenja naziv u Šparta – Elektra. Nogometni klub Vrapče ponovno se obnavlja 1979. godine kroz Sportsko društvo Vrapče koje je imalo i sekcije za rukomet, karate, stolni tenis i streljaštvo.